Vinkel en koljander, staan opsy vir saffraan - Agri Technovation
Koolhidrate in saffraan
Ali Behdani et al. het in 2016 die translokasie van koolhidrate in saffraan bestudeer. Vir ongeveer 120 tot 150 dae na plant, word meeste van die gestoorde koolhidrate vanuit die knol na die bogrondse groei getranslokeer. Na hierdie tydperk, verander bogrondse-groei van 'n koolhidraat-sink na 'n -bron toe van waar die plant weer koolhidrate translokeer na die knol toe. Dit is baie belangrik om in hierdie tydperk optimale fotosintese te handhaaf, om sodoende 'n sterk knol te verseker vir die volgende seisoen se blom. Dit kan gemonitor word met
Agri Technovation se ITESTTM CARBOHYDRATE-ontledings en dit kan die kliënt help om die regte manipulasies te maak om 'n sterk blom in die nuwe seisoen te verseker.
Rol van kalium (K) in saffraanproduksie
Kalium word naas stikstof (N) beskou as die belangrikste element in speseryverbouing en word ook in meeste gewasse beskou as die kwaliteit-element (Sadananda & Hamza).11
In 2012 het Akbarian et al., bevind dat kalium- blaarvoeding 'n noemenswaardige toename in beide blaarlengte en blaaroppervlak gehad het. Die blaaroppervlak het 'n positiewe korrelasie met stempelopbrengs.
Vroeglente speel kalium weer 'n groot rol in die translokasie van suiker na die dogterknolle. Aangesien saffraan geen ware stam het nie, word al die fotosintetiese produkte in die knol gestoor (Rostami).10